**ELŐTERJESZTÉS**

**Körmend város Önkormányzata Képviselő-testülete 2013. augusztus 29-i ülésére**

**Tárgy:** hatósági ár megállapítása előtti véleményezés

Tisztelt Képviselő-testület!

A távhő díja hatósági árként kerül megállapításra, az önkormányzatok ármegállapító jogosultsága évekkel ezelőtt megszűnt.

A hatósági ár megállapítása előtt az ármegállapító (energiapolitikáért felelős miniszter) a Magyar Energetikai és Közmű-szabályozási Hivatalon keresztül bekéri a települési önkormányzatok véleményét is.

A távhő díjak tekintetében a jelenlegi helyzet a következő:

A kormányzati döntések révén a lakossági díjak folyamatosan csökkenek, a 10%-os rezsicsökkentés már ismert, miközben a Kormány már bejelentette, hogy ősztől újabb rezsicsökkentés várható a villamos energia, a gáz és a távhő díjak tekintetében.

Tekintettel arra, hogy a hőenergia előállításának költségei nem csökkenek, így a kötelező rezsicsökkentés miatt a szolgáltatókat kompenzálni kell központilag (távhőszolgáltatási támogatás).

A jelenlegi jogszabályi környezet előírja továbbá, hogy a 2% feletti nyereséget központi számlára kell befizetnie azon szolgáltatóknak, akik távhőszolgáltatási támogatásban részesülnek, ez érinti Körmendet is.

A fenti szabályok ismeretében csak azt tudja kezdeményezni a Testület, hogy olyan hatósági árat állapítson meg a Hivatal, ami biztosítja a távhőszolgáltatónak a veszteségmentes tevékenység végzését. A veszteséges gazdasági tevékenységben ui. senki sem lehet érdekelt, hiszen az nem termel adót, és nem termel forrást fejlesztésekre sem.

**HATÁROZATI JAVASLAT**

Körmend város Önkormányzata Képviselő-testülete a távhőszolgáltatásról szóló 2005. évi XVIII. törvény 57/D.§ (4) bekezdésében biztosított véleményalkotási joga kezdeményezi az energiapolitikáért felelős miniszter előtt azt, hogy Körmend városa esetében a távhő hatósági árát és a távhő díját úgy állapítsa meg, hogy az elrendelt díj lehetőséget biztosítson a távhőszolgáltatónak a veszteséget nem termelő működésre, gazdálkodásra avégett, hogy a távhőszolgáltató által tervezett, hatékonyságnövelést és ezzel kiadáscsökkentést célzó fejlesztésekre a pénzügyi fedezet rendelkezésre állhasson.

Körmend, 2013. augusztus 21.

**Bebes István**

**polgármester**